Deg tutlayt-nneɣ n yal ass, nessemras awalen i d-yennulfan seg sin n wawalen-nniḍen yemgaraden deg yinumak, llan yiḥricen ara yettwakksen deg-sen, llan yiḥricen ara yemlilen gar-asen ara aɣ-d-yefken awal amaynut iwumi neqqar awal uddis. BUƐMARA K, isemma-as « awal-ackar » i d-yemmalen awal ideg nezmer ad nesdukel sin n wawalen yettkanzin deg kra n yimesla ɣas akken mxallafen deg tilawt. Dɣa mi ara nekkes i yiwen d wayeḍ kra n yimesla, ad neṭḍen, taggara ad d-fken yiwen n wawal-nniḍen d amaynut, ama yelha, ama diri-t. (200751)